У канцы 90-х гадоў мінулага стагоддзя беларускія вучоныя з “Белгеадэзіі” спрабавалі адшукаць пункты трыангуляцыі, заложаныя тапографамі генерала Тэнера, аднак пяць год пошукаў не далі рэзультату: многія “сігналы” пайшлі пад зямлю альбо былі знішчаны войнамі і будаўніча-гаспадарчымі рэарганізацыямі. І толькі экспедыцыі Уладзіміра Мкртычана ўдалося адшукаць, адкапаць, узнавіць 19 пунктаў з 31, якія раней знаходзіліся на тэрыторыі нашай краіны. Сярод іх і пункт Тупішкі, што знаходзіцца на тэрыторыі Гальшанскага сельскага Савета.